Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Od ove sezone maloprodaja goriva na Ininoj lokaciji Sustjepan**

**Zagreb, 19. kolovoza 2015.** – **Na Ininom skladištu goriva Sustjepan pokraj Dubrovnika od ove sezone omogućena je maloprodaja goriva, čime je potencijal skladišta dodatno iskorišten.**

Lokacija skladišta Sustjepan je u odnosu na ostale lokacije za opskrbu plovila u Dubrovniku jedinstvena po svom položaju i mogućnosti prijema velikih plovila. Naime, skladište se nalazi na samom ulazu u Rijeku Dubrovačku sjeverozapadno od Dubrovnika, dvije i pol milje od mosta dr. Tuđmana, a dubina mora uz 20 metara dugačku rivu iznosi sedam metara. Kupcima su putem dva agregata i četiri istakačka mjesta na raspolaganju dizel i plavi dizel.

Lokacija Sustjepan je dosad funkcionirala kao veleprodajno skladište za kupce koji su s Inom imali sklopljen ugovor, a nakon uvođenja fiskalne blagajne i osiguravanja informatičke infrastrukture, INA je kupcima ponudila mogućnost kupnje goriva za gotovinu i kartice. Time je INA značajno pojednostavnila uslugu prije svega nautičarima, ali i ribarima, policiji i carini na području Dubrovnika.

Ovisno o interesu kupaca i planovima razvoja okolne infrastrukture postoji mogućnost proširenja ponude dodatnim sadržajima i uslugama. Lokacija Sustjepan radi svakim danom od 7 do 15 sati, ali i fleksibilno po potrebi, te poslužuje sve vrste plovila. Kontakt broj za kupce je 098 243 475.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr